ওরচেস্টারশায়ার কাউন্টি ক্রিকেট ক্লাব
ওরচেস্টারশায়ার কাউন্টি ক্রিকেট ক্লাব (ইংরেজি: Worcestershire County Cricket Club) ইংল্যান্ড এবং ওয়েলসের ঘরোয়া ক্রিকেট অবকাঠামোয় পরিচালিত আঠারোটি প্রথম-শ্রেণীর কাউন্টি ক্লাবগুলোর অন্যতম। ঐতিহাসিক কাউন্টি ওরচেস্টারশায়ারের প্রতিনিধিত্ব করছে এ ক্লাবটি। টি২০ খেলায় দলটি ভাইটালিটি ব্ল্যাস্ট নামে পরিচিত। ২০১৮ সালে দলটি পূর্বতন বছরের ন্যায় পুনরায় শিরোপা লাভ করে। এরপর দলটির নাম পরিবর্তন করে ওরচেস্টারশায়ার র‍্যাপিডস রাখা হয়। তবে, অধিকাংশ সমর্থকের কাছে দ্য পিয়ার্স নামে পরিচিত। ১৮৬৫ সালে কাউন্টি ক্লাবটি প্রতিষ্ঠিত হয় ও ওরচেস্টারের নিউ রোডে এর অবস্থান। শুরুরদিকে নিম্নতম মর্যাদাপ্রাপ্ত ছিল ও ১৮৯০-এর দশকে গুরুত্বপূর্ণ সদস্যের মর্যাদা পায়। এ সময়ে তিনবার শিরোপা জয় করে। ১৮৯৯ সালে কাউন্টি চ্যাম্পিয়নশীপে যোগ দেয় ও প্রথম-শ্রেণীর মর্যাদা পায়। এরপর থেকে ওরচেস্টারশায়ার ইংল্যান্ডের প্রত্যেক শীর্ষ পর্যায়ের ঘরোয়া ক্রিকেট প্রতিযোগিতায় অংশ নিচ্ছে।